Kcr : కేంద్ర ప్రభుత్వ నిర్ణయాలను కేసీఆర్ వరసపెట్టి అమలుచేస్తున్నారు. ఇప్పటికే నూతన వ్యవసాయ చట్టాలకు సై అన్న తెలంగాణ ముఖ్యమంత్రి ఆ తర్వాత ‘ఆయుష్మాన్ భారత్’లోనూ రాష్ట్రాన్ని చేర్చారు. తాజాగా ఈడబ్ల్యూఎస్ రిజర్వేషన్లని కూడా తెలంగాణలో అమలుచేసేందుకు ఇవాళ (గురువారం) నిర్ణయం తీసుకున్నారు. ఇన్నాళ్లూ మోడీ సర్కార్ విధానాల్ని అనుసరించేందుకు ససేమిరా అన్న సీఎం కేసీఆర్ ఇప్పుడు ఒకదానితర్వాత ఒకటిగా వాటికి జై కొడుతుండటం చర్చనీయాంశమవుతోంది.
దేశంలోని అగ్ర కులాల్లో ఆర్థికంగా వెనకబడిన వర్గాల(ఈడబ్ల్యూఎస్)కి చదువులు, ఉద్యోగాల్లో 10 శాతం సీట్లను, పోస్టులను పక్కన పెట్టేందుకు కేంద్ర ప్రభుత్వం గతంలోనే నిర్ణయించింది. రాజ్యాంగాన్ని సవరించి మరీ తెచ్చిన ఈ పది శాతం రిజర్వేషన్లను కేంద్రంతోపాటు వివిధ రాష్ట్రాల్లో ఇప్పటికే అమలుచేస్తున్నారు. తెలంగాణలో మాత్రం ఇన్నాళ్లూ అమలుకు నోచుకోలేదు. దీంతో హైకోర్టు ఈమధ్య ఈ విషయమై తెలంగాణ ప్రభుత్వాన్ని తప్పుపట్టింది.
ఈడబ్ల్యూఎస్ రిజర్వేషన్లను తెలంగాణలో ఎందుకు అమలుచేయట్లేదంటూ ఉన్నత న్యాయస్థానం ఇటీవల ప్రశ్నించటంతో ప్రభుత్వంలో ఈ దిశగా కదలిక వచ్చింది. ఈడబ్ల్యూఎస్ రిజర్వేషన్లను అన్ని కోర్సులకీ అమలుచేసేలా సానుకూలంగా స్పందించాలంటూ హైకోర్టు సూచించింది. దీంతో.. గతంలో వెనకా ముందూ చూసుకోకుండా తీసుకున్న తొందరపాటు నిర్ణయాలన్నింటిపైనా తెలంగాణ సర్కారు ఇప్పుడు పున:సమీక్ష చేస్తోంది. ఈ క్రమంలోనే ఇవాళ ఈడబ్ల్యూఎస్ రిజర్వేషన్లకు పచ్చజెండా ఊపింది.
తెలంగాణ రాష్ట్రంలో ఇప్పటికే అన్ని వెనకబడిన వర్గాలకు కలిపి మొత్తం 50 శాతం రిజర్వేషన్లు అమలుచేస్తున్నారు. 10 శాతం ఈడబ్ల్యూఎస్ రిజర్వేషన్ ను కూడా కలిపితే మొత్తం రిజర్వేషన్ల శాతం 60కి చేరుతుంది. సుప్రీంకోర్టు ఆదేశాల మేరకు ఇది 50 శాతానికి మించకూడదు. ఈ నేపథ్యంలో ఈడబ్ల్యూఎస్ రిజర్వేషన్ అమలును ఎలా ముందుకు తీసుకెళ్లాలనేదానిపై రెండు రోజుల్లో మరోసారి భేటీ కావాలని ముఖ్యమంత్రి కేసీఆర్ నిర్ణయించారు.
రెండు రోజుల్లో ఉన్నతాధికారులతో ముఖ్యమంత్రి కేసీఆర్ ఇంకోసారి సమావేశమై ఈడబ్ల్యూఎస్ రిజర్వేషన్లపై లోతుగా చర్చిస్తారు. ఈ లోపు విధివిధానాలను రూపొందించాలని ఆదేశించారు. తర్వాత వాటిని పరిశీలించి తగిన మార్గదర్శకాలను జారీ చేస్తారు. త్వరలో 50 వేలకు పైగా ప్రభుత్వ ఉద్యోగాలను భర్తీ చేయనున్న నేపథ్యంలో తెలంగాణ సర్కారు ఈ నిర్ణయం తీసుకోవటం వల్ల ఎంతో మంది నిరుద్యోగులు ప్రయోజనం పొందే సువర్ణావకాశం ఉందని చెబుతున్నారు.
Kcr : kendra prabhutva nirnayaalanu kcr varasapetti amaluchestunnaru. ippatike noothana vyavasaaya chattaalaku sai anna telamgaana mukhyamantri aa tarvaata eaayushmaan bhaarathmoonuu rashtranni cherchaaru. taajaagaa edableues reservationlani kuudaa telamgaanalo amaluchesenduku ivaala (guruvaram) nirnayam teesukunnaru. innaalluu mody sarkar vidhaanaalni anusarinchenduku sasemira anna cm kcr ippudu okadaanitarvaata okatigaa vaatiki jai kodutundatam charchaneeyaamsamavutondi.
desamloni agra kulaallo aardhikamgaa venakabadina vargala(edableues)ki chaduvulu, udyogaallo 10 saatam seetlanu, postulanu pakkana pettenduku kendra prabhutvam gtamlone nirnayinchindi. raajyaamgaanni savarinchi mari tecchina ee padi saatam reservationlanu kendramtopatu vividha rashtrallo ippatike amaluchestunnaru. telamgaanalo maatram innaalluu amaluku nochukoledu. deentho hycortu eemadhya ee vishayamai telamgaana prabhutvaanni tappupattindi.
edableues reservationlanu telamgaanalo enduku amalucheyatledantu unnata nyaayasthaanam iteevala prasninchatamto prabhutvamlo ee disagaa kadalika vachindi. edableues reservationlanu anni korsulakee amaluchesela saanukuulamgaa spandinchaalantuu hycortu suuchimchimdi. deentho.. gatamlo venaka munduu chusukokunda teesukunna tondarapaatu nirnayaalannintipainaa telamgaana sarkaaru ippudu puna:sameeksha chestondi. ee kramamlone ivaala edableues reservationlaku pachajenda oopindi.
telamgaana rashtramlo ippatike anni venakabadina vargaalaku kalipi mottam 50 saatam reservationlu amaluchestunnaru. 10 saatam edableues reservation nu kuudaa kalipithe mottam reservationla saatam 60ki cherutundi. supreenkortu aadesaala meraku idhi 50 saataaniki minchakudadu. ee nepathyamlo edableues reservation amalunu ela munduku teesukellaalanedaanipai rendu rojullo marosari bheti kaavaalani mukhyamantri kcr nirnayinchaaru.
rendu rojullo unnataadhikaarulato mukhyamantri kcr inkosari samavesamai edableues reservationlapy lothugaa charchistaaru. ee lopu vidhividhaanaalanu roopondinchaalani aadesinchaaru. tarvaata vaatini pariseelinchi tagina maargadarsakaalanu jaarii chestaaru. twaralo 50 velaku paiga prabhutva udyogaalanu bharti cheyanunna nepathyamlo telamgaana sarkaaru ee nirnayam teesukovatam valla entho mandi nirudyogulu prayojanam ponde suvarnaavakaasam undani chebutunnaru.